प्रतिदिन सद्ग्रंन्थों का अध्ययन करने से बुद्धि तीव्र होती है, विवेक बढ़ता है और अन्तःकरण की शुद्धि होती है। अध्ययनशील व्यक्ति कुसंग से उत्पन्न होने वाली विकृतियों से बच जाता है। निरन्तर अध्ययन करते रहने से मनुष्य का ज्ञान बढ़ता है तथा वाणी सफल, सार्थक और प्रभावशाली बनती है। अध्ययनशील व्यक्ति का ही कथन प्रामाणिक तथा तथ्यपूर्ण माना जाता है। संसार ज्ञान की जन्मभूमि है। इसलिये जो व्यक्ति अध्ययनशील होता है, वह नित्य नये ज्ञान से अवगत होता रहता है। अध्ययनशील व्यक्ति एक जागरूक नागरिक की भाँति जीवन जीने का वास्तविक सुख प्राप्त कर लेता है।